**HLAHISA MAIKUTLO A HAO**

**Bili ya Phetolo ya Ditshebeletso tsa Naha tsa Laborathori ya Bophelo bo Botle [B15-2017]**

Komiti ya Tshebetso ya tsa Bophelo bo Botle e mema batho le ba amehang ba nang le kgahleho ho hlahisa maikutlo a ngotsweng le ho bontsha thahasello ya bona ya ho etsa tlhahiso ka molomo ka **Bili ya Phetolo ya Ditshebeletso tsa Naha tsa Laborathori ya Bophelo bo Botle** **[B15-2017].**

**Sepheo sa Bili ena ke ho fetola Molao wa Ditshebeletso tsa Naha tsa Laborathori ya Bophelo bo Botle wa 2000, hore ho hlaloswe dipolelo tse itseng le ho fetola kapa ho phumola ditlhaloso tse itseng; ho etsa hore Molao wa Moralo wa Leano la Phumantso e Kgethehileng wa 2000, o sebediswe ho Ditshebeletso tsa Naha tsa Laborathori ya Bophelo bo Botle; ho fetola dipehelo le mesebetsi ya Ditshebeletso tsa Naha tsa Laborathori ya Bophelo bo Botle; le ho matlafatsa puso le mekgwa ya phumantso ya ditjhelete ya Ditshebeletso tsa Naha tsa Laborathori ya Bophelo bo Botle; le ho lokisetsa bakeng sa dintho tse mabapi le yona.**

Dipuo tse sebedisitsweng bakeng sa mediya ya dipampiri tsa Bili ena ke English, Afrikaans, IsiXhosa, IsiZulu, Siswati, IsiNdebele, Sepedi, Setswana, Sesotho, Tshivenda and Xitsonga. Papatso ya ho mema batho ba tswang ditjhabeng tse fapaneng e tla ba ka puo e buang mabatoweng a bona.

Dipitso tsa ho mamela setjhaba di tshwara ka la 8 le la 10 Phato 2017, Palamenteng, Cape Town.

Ditlhahiso tse ngotsweng di tlameha ho lebiswa ho Mof. Vuyokazi Majalamba mme di ngollwe ho Komiti ya Tshebetso ho tsa Bophelo bo Botle 3rd floor, 90 Plein Street, Cape Town 8000, di imeilellwe ho vmajalamba@parliament.gov.za kapa di fekesetswe ho 086 694 3279 pele ho letsatsi la 28 Phupu 2017. Ka hodima ditlhahiso tse ngotsweng, o kotjwa ho bontsha thahasello ya hao ya ho etsa tlhahiso ka molomo.

Dikhophi tsa Bili ena di ka fumanwa ho Mof Vuyokazi Majalamba (021) 403 3770, selefounu 083 709 8522 kapa ho [www.parliament.gov.za](http://www.parliament.gov.za)

**E hlahisitswe ke Setho sa Palamente Mof ML Dunjwa; Modulasetulo wa Komiti ya Tshebetso ho tsa Bophelo bo Botle.**